**PUHEENJOHTAJA**

Arvoisat puheenjohtajat ja yhdistysten aktiivit!

Syksy on aina yhdistyksille kiireistä aikaa, koska seuraavan vuoden talouden ja toiminnan suunnittelua tehdään samalla, kun nykyistä toimintaa toteutetaan. Tänä syksynä toimintaan vaikuttaa edelleen korona pandemia, mikä on lähtenyt leviämään valitettavasti ennusteen mukaisesti toisena aaltona myös Suomessa. Tapahtumissa on tähän mennessä huomioitu erinomaisesti voimassa olevat suositukset ja rajoitteet, joten huolehditaan tästä jatkossakin. Koronarajoitteista lisää tietoa: [https://www.vsshp.fi/fi/Sivut/Koronavirusepidemia-2020.aspx](https://www.vsshp.fi/fi/Sivut/Koronavirusepidemia-2020.aspx%20) osoitteesta, sekä muilta viranomaisten sivuilta. Vain viranomaisten sivuilla on oikeaa ja ajantasaista tietoa aiheesta. Tällä hetkellä ei suositella järjestettävän yli 20 hengen tilaisuuksia sisätiloissa, joten huomioikaa tämä, kun järjestätte syyskokouksianne.

Syyskokousten osalta on hyvä huomioida myös oikeusministeriön lokakuun alussa päivittämä ohjeistus siitä, että osuuskunnan tai yhdistyksen hallitus voi sallia jäsenille etäosallistumisen, vaikka niiden säännöissä etäosallistuminen olisi erikseen kielletty tai sitä ei olisi sallittu. Väliaikainen laki on voimassa 30.6.2021 asti.  Mikäli käytännössä kaikki kokouksen osallistujat osallistuisivat etäosallistuen, tulee kokouksella tästä huolimatta olla fyysinen kokouspaikka. Tämän lisäksi ministeriö on antanut myös ohjeet etäkokoukseen liittyvistä muista huomioitavista asioista, joten kannattaa käydä tutustumassa heidän sivuillaan <https://oikeusministerio.fi/kysymyksia-ja-vastauksia-koronasta> aiheeseen, mikäli etäkokousmahdollisuus jäsenillä on olemassa kokouksissanne. Piirien syyskokous pidetään edelleen suunnitelmien mukaan Laitilassa 5.11.2020.  
Pyydän kuitenkin yhdistyksiä huomioimaan nyt jo voimassa olevat rajoitukset (20 henkilöä) tai suositukset sisätiloissa pidettävistä tapahtumista ja näin ollen olisi toiveena, että vain yksi jäsen/yhdistys saapuisi fyysisesti paikalle. Kokoukseen on mahdollisuus osallistua myös etänä  
TEAMSin kautta. Allekirjoittanut lähettää kokouspäivän aamuna niille osallistujille linkin ja ohjeet kokoukseen osallistumisesta, jotka ovat mukana etänä.

Sen lisäksi, että omissa yhdistyksissä ja piirissä on syyskokoukset, niin myös reserviläisliitolla on perinteinen liittokokous Seinäjoella 21.11. Liitto toivoo, että paikalle lähetetään vain yksi valtakirjallinen kokousedustaja, muilla on mahdollisuus seurata kokousta Teamsin kautta.

Jokaiselle osallistujalle tulee vielä tarkennettu ohjeistus osallistumiseen ja kokouksessa on maskipakko. Älkää siis suunnitelko tänä vuonna porukalla lähtemistä kokoukseen, se ei ole nyt mahdollista, mutta lähettäkää paikalle virallinen edustajanne. Liittokokoukselle on olemassa Reserviläisliiton kotisivuilla omat alasivut, mistä voi seurata tähän liittyviä asioista ja ohjeita.  
Syyskokouksessa on käsiteltävänä ja päätettävänä mm. liiton puheenjohtajan valinta, toimintasuunnitelma ja talousarvio vuodelle 2021. Tällä hetkellä liiton puheenjohtajana toimiva Ilpo Pohjola on ilmoittanut halukkuutensa jatkaa tehtävässä myös seuraavat kaksi vuotta.

Omiin kokouksiinne liittyen varmasti yksi tärkeimpiä asioita on tietää se, että jäsenmaksujen tai lehtien maksuja ei olla esittämässä korotettavaksi kokouksissa niin liiton kuin piirinkään osalta.

Tämänkertainen tiedote sisältää pitkälti tiukkoja ohjeistuksia kokouksista ja osallistumisista. Näistä huolimatta toivon, että niin kokoukset, kuin muutkin teidän tapahtumanne voidaan viedä läpi hymyssä suin ja terveinä. Jäsenistön into tehdä tätä maanpuolustustyötä on ensiarvoisen tärkeää ja monelle myös tässä koronatilanteessa erilaiset yhdistysten tapahtumat ovat hyvä voimavara ja vastapaino arjen tekemiselle.

Toivotankin jäsenille ja teille kaikille terveyttä sekä voimia loppuvuoteen!

Minna Nenonen

Varsinais-Suomen Reserviläispiirin puheenjohtaja

**AMPUMATOIMIKUNTA, URHEILUTOIMIKUNTA, PERINNETOIMIKUNTA, OSAAMISTOIMIKUNTA, VIESTINTÄTOIMIKUNTA, PARIVARTION TOIMITUSNEUVOSTO**

Ilmoittakaa vuoden 2021 toimikuntiin yhdistyksenne edustajia toiminnanjohtajalle ([vsres@co.inet.fi](mailto:vsres@co.inet.fi)) 27.11. mennessä.

**LÄHIAJAN TAPAHTUMIA**

* 5.11. Piirin syyskokous Laitila
* 21.11. Reserviläisliiton liittokokous Seinäjoki

**JÄSENREKISTERI**

Pidä jäsenrekisteritietosi ajan tasalla. Automaattisesti päivittyy vain osoitetieto tehtyäsi muuttoilmoituksen. Reserviläisliiton nettisuvulla kohdassa Yhdistyspalvelut 🡪 Jäsenrekisteri löytyy alla oleva ohje: JÄSENET VOIVAT PÄIVITTÄÄ TIETOJAAN ITSE

Jokainen jäsen voi internetin kautta itse tarkistaa ja päivittää omat jäsentietonsa. Tämä tapahtuu kirjautumalla rekisterin [e-asiointiin](https://www.maanpuolustusrekisteri.fi/extranet/kirjaudu.aspx?ReturnUrl=%2fextranet) ja tekemällä muutokset sinne.

Käyttäjätunnuksena toimii oma jäsennumero ja ensimmäisellä sisäänkirjautumiskerralla salasanana on postinumero. Salasana on vaihdettava ensimmäisen sisäänkirjautumisen yhteydessä.

Jäsenrekisterin tietoja päivitetään säännöllisesti Postin järjestelmistä, joten **muuttuneita osoitetietoja** ei tarvitse rekisteriin tallentaa. Liitto toivoo kuitenkin, että jäsenet pitävät oman puhelinnumeronsa, sähköpostiosoitteensa ja sotilasarvonsa ajan tasalla rekisterissä. Myöskään

ylennystietoja ei kirjata rekisteriin automaattisesti vaan ne on kirjattava rekisteriin tai ilmoitettava liittoon itse.

Kysymyksiä jäsenrekisteristä voi lähettää rekisterin pääkäyttäjälle (jasenasiat@reservilaisliitto.fi). Hän ottaa vastaan myös rekisterin muutostietoja. täEi muuta kuin kokeilemaan ja pitämään omat tiedot ajan tasalla!

**PIIRITOIMISTO**

**Piirihallituksen seuraava kokous** on torstaina 17.12. kello 18.00 Heikkilässä.

**Seuraava PYT:n kokous** on etäkokouksena tiistaina 24.11. kello 17.00.

**Piirin syyskokous** on Laitilassa torstaina 5.11. kello 18.00.

**Parivartio 5/2020 lehti ilmestyy 29.10**. **Parivartion 6/2020** aineistopäivä on 27.11. (pl. Itsenäisyyspäivän jutut 7.12.) ja lehti ilmestyy 17.12. Teemana on ”Itsenäisyyspäivä”. Kaikkien yhdistysten jutut ovat tärkeitä. Erityisesti yhdistyksen toiminnasta tai yksittäisestä tapahtumasta kertovat jutut ovat erityisen toivottavia. Aineisto tulee toimittaa päätoimittajalle ([vsres@co.inet.fi](mailto:vsres@co.inet.fi)) ja toimitukseen ([parivartio@gmail.com](mailto:parivartio@gmail.com)). **Muistakaa toimittaa kilpailujen tulokset aina vain Word – asiakirjana!**

**Messupaketti** on siirretty ”talviteloille”. Varaukset tulee tehdä vähintään kolme viikkoa ennen tarvetta. Varaaminen tapahtuu piiritoimistosta ([vsres@co.inet.fi](mailto:vsres@co.inet.fi)). Varauksessa tulee ilmoittaa: käyttäjän tiedot (yhdistys, yhteyshenkilö, puhelinnumero, sähköpostiosoite), noutoaika (pvm ja kellonaika) ja palautusaika (pvm ja kellonaika).

Toivomus käyttäjille: Pitäkää kärry siistinä ja ilmoittakaa palautuksen yhteydessä havaitut puutteet tai rikkoontumiset!

**Seuraava kuukausitiedote** ilmestyy marraskuun 17.

**Piiritoimiston aukioloajat**

Toistaiseksi vain erikseen sovittuna ajankohtana. Poikkeusjärjestely on voimassa toistaiseksi. Toiminnanjohtaja Erkki Lehmus työskentelee ETÄNÄ (Siltavoudinkatu 1 as 20, 21200 RAISIO), puh +35840 160 8001, email [vsres@co.inet.fi](mailto:vsres@co.inet.fi).

Ohessa on **vuoden 2020 tapahtumakalenteri**

***Piiritoimisto toivottaa kaikille antoisaa syksyn jatkoa!***